|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **o - obrada/ v - vježba/ p - provjera** LIPANJ (11 sati) | | | | | | | | |
| redni broj sata | **nastavno područje** | **nastavna jedinica**  **/nastavne cjeline**  **tip nastavnoga sata** | **O** | **V** | **P** | **odgojno-obrazovni ishodi/razrada ishoda** | **cilj nastavnoga sata/sati**  **(blok sat)** | napomena (kratko obrazloženje o mogućim promjenama) |
| 130.  131. | KNJIŽEVNOST I STVARALAŠTVO | **Usmena (narodna) balada, *Asanaginica*** | 1 | 1 |  | Navodi obilježja balade i potkrepljuje ih navodima iz balade *Asanaginica*.  Objašnjava vlastito razumijevanje pjesničkih slika i prenesenoga značenja pridajući im vlastito značenje.  Primjenjuje temeljna književnoteorijska znanja: navodi vrstu stiha kojim je pisana balada i stilska izražajna sredstva kojima je u baladi postignuta ritmičnost. | Potaknuti učenike na uočavanje i izdvajanje obilježja balade, interpretiranje balade na temelju vlastitoga čitateljskog iskustva i znanja o književnosti te na razgovor o položaju žena u društvu tijekom povijesti te na važnost zagovaranja jednakih prava među ljudima, bez obzira na spol. |  |
| 132. | KNJIŽEVNOST I STVARALAŠTVO | **Francisco X. Stork, *Marcelo u stvarnome svijetu*** |  | 1 |  | Prepoznaje pripovjedača u prvoj osobi i objašnjava što takav način pripovijedanja omogućuje čitatelju.  Opisuje književni lik navodeći osobine koje pripadaju psihološkoj karakterizaciji lika. Objašnjava koje stavove i vrijednosti književni tekst promiče te na temelju objašnjenja izriče ideju ulomka. | Potaknuti učenike na uočavanje stavova i vrijednosti koje književni tekst promiče te na povezivanje teme književnoga teksta s osobnim iskustvom. Potaknuti učenike na opisivanje glavnoga lika navođenjem osobina koje pripadaju psihološkoj karakterizaciji lika te na oblikovanje ideje ulomka. |  |
| 133.  134. | HRVATSKI JEZIK I KOMUNIKACIJA | **Frazemi** | 1 | 1 |  | Objašnjava značenje riječi s obzirom na kontekst. Služi se hrvatskim jezičnim savjetnicima u tiskanome i digitalnome obliku (npr. posjećuje mrežne stranice jezičnoga sadržaja: savjetnik.ihjj.hr; bolje.hr, struna.ihjj.hr, rjecnik.neologizam.ffzg.unizg.hr i sl.) | Potaknuti učenike na čitanje teksta s razumijevanjem, te da uoče obilježja frazema i razumiju njihovo značenje u kontekstu**,** objašnjavaju česte frazeme i funkcionalno ih uklapaju u vlastiti govor. |  |
| 135. | HRVATSKI JEZIK I KOMUNIKACIJA | **Ponavljanje i usustavljivanje jezičnoga gradiva na kraju osmoga razreda** |  | 1 |  | Tijekom rješavanja jezičnih zadataka ponavlja i usustavljuje jezično gradivo osmoga razreda. | Potaknuti učenike na primjenu jezičnih znanja tijekom rješavanja zadataka. |  |
| 136.  137. | HRVATSKI JEZIK I KOMUNIKACIJA | **Zadatci za vrednovanje učeničkih postignuća s ispravkom (završna provjera znanja)** |  | 1 | 1 | Primjenjuje jezično znanje stečeno u osmome razredu rješavajući zadatke objektivnoga tipa. | Provjeriti kod učenika usvojeno jezično gradivo i funkcionalnu primjenu na prototipnim i čestim primjerima i u čestim jezičnim situacijama. |  |
| 138. | KNJIŽEVNOST I STVARALAŠTVO | **Ponavljamo književne pojmove na kraju osmoga razreda** |  | 1 |  | Ponavlja književne pojmove usvojene tijekom osmoga razreda rješavajući zadatke u radnoj bilježnici. | Potaknuti učenike na čitanje s razumijevanjem i primjenu naučenih književnih pojmova tijekom rješavanja zadataka u radnoj bilježnici. |  |
| 139. | KNJIŽEVNOST I STVARALAŠTVO | **August Šenoa, *Budi svoj*** |  | 1 |  | Uočava višeslojnost književnoga teksta: jezična, sadržajna, značenjska i stilistička. Interpretira književni tekst prema unaprijed zadanim smjernicama i dovodi ga u vezu s osobnim kontekstom. Prepoznaje i navodi primjere jezično-stilskih obilježja književnoga teksta: hiperbola, usporedba, metafora. Prepoznaje strukturu književnoga teksta: imenuje vrstu strofe i vrstu rime. Objašnjava zašto Šenoini savjeti iz pjesme vrijede i u današnje vrijeme. | Uvježbavati s učenicima prepoznavanje i izdvajanje primjera za metaforu, usporedbu i hiperbolu te objašnjavanje njihova značenja i uloge u pjesmi. Potaknuti ih da oblikuju savjete mlađim učenicima po uzoru na savjete iz pjesme *Budi svoj!* Razvijati kod učenika sposobnost uspoređivanja i uočavanja sličnosti i razlika u dvjema pjesmama: *Budi* *svoj!* Augusta Šenoe i *Ako* Rudyarda Kiplinga. |  |
| 140. | HRVATSKI JEZIK I KOMUNIKACIJA | **Zaključivanje ocjena** |  |  | 1 | Samovrednuje svoj rad tijekom godine i sudjeluje u zaključivanju ocjena na kraju godine – objektivno se osvrće na vlastitu radnu aktivnost i ostvarene rezultate. | Potaknuti učenika da samovrednuje rad i zalaganje tijekom nastavne godine te da bude aktivan sudionik u vrednovanju svojega rada. |  |